

**ΕΛΛΗΝΙΚΗ ΔΗΜΟΚΡΑΤΙΑ ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

##### ΝΟΜΟΣ ΞΑΝΘΗΣ

##### ΔΗΜΟΣ ΞΑΝΘΗΣ

### **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

### **ΤΜΗΜΑ ΛΟΓΙΣΤΗΡΙΟΥ & ΠΡΟΜΗΘΕΙΩΝ**

**Αριθ. Πρωτ.: ……../….-…..-2020**

**Τίτλος: «Προμήθεια δένδρων, φυτών, φυτοπαθολογικού υλικού, λιπασμάτων, σπόρων και βελτιωτικών εδάφους»**

**Ι Δ Ι Ω Τ Ι Κ Ο Σ Υ Μ Φ Ω Ν Η Τ Ι Κ Ο (€: ……………….. )**

Στην Ξάνθη σήμερα, ….. …………………… 2020 ημέρα …………, μεταξύ αφενός:

α) του Δήμου Ξάνθης, που εδρεύει στην Ξάνθη, Πλατεία Δημοκρατίας, με ΑΦΜ 997654473 και εκπροσωπείται νόμιμα για τις ανάγκες της παρούσας σύμβασης από τον Δήμαρχο Ξάνθης, Εμμανουήλ Τσέπελη, που στο εξής θα αναφέρεται στην παρούσα σύμβαση ως «Δήμος Ξάνθης» και αφετέρου:

β) της εταιρείας «……………………….», με ΑΦΜ ……………… Δ.Ο.Υ. Ξάνθης, που εδρεύει στην ………, οδός ………….. ……, ΤΚ …………. που στο εξής θα αναφέρεται στην παρούσα σύμβαση ως «προμηθευτής», συμφώνησαν, συνομολόγησαν και συναποδέχθηκαν τα εξής:

Άρθρο 1: Αντικείμενο

Με την παρούσα σύμβαση ο Δήμος Ξάνθης αναθέτει στον προμηθευτή και αυτός αποδέχεται και αναλαμβάνει την «Προμήθεια δένδρων, φυτών, φυτοπαθολογικού υλικού, λιπασμάτων, σπόρων και βελτιωτικών εδάφους» ποσού ………………… €, όπως αναλυτικά περιγράφεται στη με αριθμό Π1/11-05-2020 μελέτη της Διεύθυνσης Περιβάλλοντος και Ποιότητας Ζωής του Δήμου Ξάνθης.

Άρθρο 2: Αξία σύμβασης, τρόπος πληρωμής

2.1. Η αμοιβή του αντισυμβαλλόμενου θα ανέλθει στο ποσό των ………………………………… ευρώ και …………. λεπτών (………….. €), συμπεριλαμβανομένου Φ.Π.Α.

2.2. Το τίμημα θα καταβληθεί από το Δήμο Ξάνθης στον προμηθευτή, από τις πιστώσεις του προϋπολογισμού του έτους 2020 - 2021 και συγκεκριμένα από τους Κ.Α.: 02.35.6692 – 02.35.6693 σύμφωνα με τους όρους και τις προϋποθέσεις της παρούσας, μετά την ποσοτική και ποιοτική παραλαβή από την αρμόδια επιτροπή, σύμφωνα με το άρθρο 208 του Ν.4412/2016 (ΦΕΚ 147/08-08-2016).

2.3. Τα δικαιολογητικά που απαιτείται να καταθέσει ο προμηθευτής προκειμένου να πληρωθεί, υπό την απαραίτητη προϋπόθεση της υπογραφής του Πρωτοκόλλου Ποσοτικής και Ποιοτικής Παραλαβής από την αρμόδια Επιτροπή του Δήμου Ξάνθης, είναι τα παρακάτω:

Α) Τιμολόγιο - Δελτίο Αποστολής.

Β) Κάθε άλλο δικαιολογητικό που τυχόν ήθελε ζητηθεί από τις αρμόδιες υπηρεσίες του «Δήμου Ξάνθης» (φορολογική ενημερότητα, ασφαλιστική ενημερότητα).

2.4. Ο προμηθευτής βαρύνεται με όλες τις νόμιμες κρατήσεις, υπέρ Δημοσίου και τρίτων, ήτοι παρακράτηση φόρου εισοδήματος, ποσοστού 0,07% υπέρ Ενιαίας Ανεξάρτητης Αρχής Δημοσίων Συμβάσεων και ποσοστού 0,06 % υπέρ Αρχής Εξέτασης Προδικαστικών Προσφυγών.

2.5. Στην παραπάνω τιμή συμπεριλαμβάνονται και βαρύνουν τον προμηθευτή και όλες οι τυχόν επιμέρους δαπάνες, υπηρεσίες και προμήθειες των κάθε είδους και φύσεως επιμέρους υλικών, που θα απαιτηθούν για την άρτια, πλήρη και εμπρόθεσμη εκτέλεση της παρούσας σύμβασης από τον προμηθευτή, η επιμέλεια, η προμήθεια και οι δαπάνες των οποίων βαρύνουν τον ίδιο.

2.6. Ο Δήμος Ξάνθης σε περίπτωση μη πληρωμής του προμηθευτή εντός των προθεσμιών που ορίζονται με τις διατάξεις της παραγράφου Ζ του άρθρου πρώτου του ν. 4152/2013 (ΦΕΚ 107/Α09-05-2013), οφείλει να καταβάλλει τόκους υπερημερίας όπως προβλέπονται από τον ανωτέρω νόμο.

Άρθρο 3: Χρόνος εκτέλεσης της σύμβασης, τόπος παράδοσης

3.1. Η σύμβαση ισχύει από την υπογραφή της και για ένα (1) έτους δηλαδή έως τις …./…../2021. Η προμήθεια των εν λόγω ειδών θα γίνεται τμηματικά ανάλογα με τις ανάγκες της υπηρεσίας και οι παραδόσεις τους θα πραγματοποιούνται στους χώρους που θα υποδειχτούν από το Τμήμα Πρασίνου, έως πέντε (5) μέρες από την έγγραφη παραγγελία τους.

3.2. Ο προμηθευτής δεν έχει δικαίωμα να προβάλλει αδυναμία έγκαιρης παράδοσης οποιουδήποτε είδους, επικαλούμενος τυχόν δυσχέρειες εξεύρεσης πρώτων υλών στην αγορά.

3.3 Η παραλαβή των ειδών και η έκδοση των σχετικών πρωτοκόλλων παραλαβής θα πραγματοποιείται σε διάστημα τριάντα (30) ημερών.

Άρθρο 4: Ασφάλιση

4.1. Ο προμηθευτής φέρει τον κίνδυνο για κάθε ζημία ή απώλεια των προϊόντων που θα παραδοθούν στο Δήμο Ξάνθης σε εκτέλεση της σύμβασης, ακόμη και της τυχαίας καταστροφής, υποχρεούμενος σε περίπτωση ζημιάς, φθοράς ή απώλειας σε πλήρη αποκατάσταση ή ακόμη και αντικατάστασή τους, σύμφωνα με τα προβλεπόμενα από τον Νόμο και τις αποφάσεις του Δήμου Ξάνθης.

4.2. Ο προμηθευτής είναι υπεύθυνος για κάθε ζημία ή βλάβη προσώπων, πραγμάτων ή εγκαταστάσεων του Δήμου Ξάνθης, του προσωπικού του ή τρίτων και για την αποκατάσταση κάθε τέτοιας βλάβης ή ζημίας που είναι δυνατόν να προκληθεί κατά ή επ’ ευκαιρία της υλοποίησης της προμήθειας από τον προμηθευτή, εφόσον οφείλεται σε πράξη ή παράλειψη αυτού ή σε ελάττωμα της προμήθειας.

4.3. Ο προμηθευτής αποζημιώνει πλήρως το Δήμο Ξάνθης για κάθε ζημία που ενδεχομένως προξενηθεί σε αυτόν από υπαιτιότητα ή αμέλεια του προμηθευτή ή των προσώπων που συνεργάζονται με αυτόν για την υλοποίηση της προμήθειας.

4.4. Ο προμηθευτής είναι αποκλειστικά υπεύθυνος και υπόχρεος για την ασφάλεια του προσωπικού του που θα χρησιμοποιήσει για την εκτέλεση της παρούσας σύμβασης, καθώς και στην καταβολή ασφαλιστικών εισφορών αυτών σε οποιοδήποτε κατά νόμο ασφαλιστικό φορέα κύριας ή επικουρικής ασφάλισης.

Άρθρο 5: Καταγγελία – Κυρώσεις

5.1. Ο Δήμος Ξάνθης, δικαιούται να καταγγείλει τη σύμβαση κηρύσσοντας έκπτωτο τον προμηθευτή σε οποιαδήποτε από τις ακόλουθες περιπτώσεις:

α) Ο προμηθευτής δεν υλοποιεί την προμήθεια με τον τρόπο που ορίζεται στη σύμβαση.

β) Ο προμηθευτής αρνείται ή αμελεί να εκτελέσει διοικητικές εντολές.

γ) Ο προμηθευτής εκχωρεί τη σύμβαση ή αναθέτει την προμήθεια ή μέρος αυτής υπεργολαβικά χωρίς την άδεια του «Δήμου Ξάνθης».

δ) Ο προμηθευτής πτωχεύσει, τεθεί υπό αναγκαστική διαχείριση ή εκκαθάριση, λυθεί ή ανακληθεί η άδεια λειτουργίας του ή γίνουν πράξεις αναγκαστικής εκτελέσεως σε βάρος του, στο σύνολο ή σε σημαντικό μέρος των περιουσιακών του στοιχείων.

ε) Εκδοθεί τελεσίδικη απόφαση κατά του προμηθευτή για αδίκημα σχετικό με την άσκηση του επαγγέλματός του.

5.2. Τα αποτελέσματα της καταγγελίας επέρχονται από την περιέλευση στον προμηθευτή της εκ μέρους του Δήμου Ξάνθης καταγγελίας. Κατ’ εξαίρεση, ο Δήμος Ξάνθης δύναται, κατ’ ενάσκηση διακριτικής του ευχέρειας, για όσες από τις περιπτώσεις καταγγελίας είναι αυτό δυνατό, να τάξει εύλογη (κατ’ αυτόν) προθεσμία θεραπείας της παραβάσεως, οπότε τα αποτελέσματα της καταγγελίας επέρχονται αυτόματα με την πάροδο της ταχθείσας προθεσμίας, εκτός εάν ο Δήμος Ξάνθης γνωστοποιήσει εγγράφως προς τον προμηθευτή ότι θεωρεί την παράβαση θεραπευθείσα.

5.3. Με την μετά από καταγγελία του Δήμου Ξάνθης λύση της σύμβασης, ο προμηθευτής υποχρεούται μετά από αίτηση του Δήμου Ξάνθης:

α) να απόσχει από την διενέργεια οποιασδήποτε προμήθειας που πηγάζει από τη σύμβαση, πλην εκείνων που επιβάλλονται για την διασφάλιση προϊόντων, εργασιών και εγκαταστάσεων.

β) να παραδώσει, σε χρόνο που θα προσδιορίσει ο «Δήμος Ξάνθης», όποιο προϊόν έχει στην κατοχή του.

5.4. Το συντομότερο δυνατό μετά την καταγγελία της σύμβασης, ο Δήμος Ξάνθης βεβαιώνει την αξία του παρασχεθέντος μέρους της προμήθειας, καθώς και κάθε οφειλή έναντι του προμηθευτή κατά την ημερομηνία καταγγελίας.

5.5 Ο Δήμος Ξάνθης αναστέλλει την καταβολή οποιουδήποτε ποσού πληρωτέου σύμφωνα με την σύμβαση προς τον προμηθευτή, μέχρις εκκαθαρίσεως των μεταξύ τους υποχρεώσεων.

5.6. Ο Δήμος Ξάνθης δικαιούται να απαιτήσει πρόσθετη αποζημίωση για κάθε ζημία που υπέστη λόγω πλημμελούς εκτελέσεως της σύμβασης, μέχρι του διπλασίου ποσού της συμβατικής τιμής της παρούσας σύμβασης.

Άρθρο 6: Υποκατάσταση

Ο προμηθευτής δεν δικαιούται να μεταβιβάσει ή εκχωρήσει δικαιώματα ή υποχρεώσεις από τη σύμβαση ή μέρος αυτής χωρίς την έγγραφη συναίνεση του Δήμου Ξάνθης.

Εάν ο προμηθευτής προβεί σε μεταβίβαση ή εκχώρηση χωρίς την προηγούμενη συναίνεση του Δήμου Ξάνθης, ο τελευταίος δικαιούται, χωρίς προηγούμενη όχληση, να επιβάλει αυτοδικαίως τις κυρώσεις για αθέτηση της σύμβασης.

Άρθρο 7: Ανωτέρα βία

Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας.

Άρθρο 8: Εφαρμοστέο δίκαιο, επίλυση διαφορών

8.1. Η σύμβαση διέπεται από το Ελληνικό δίκαιο.

8.2. Ο Δήμος Ξάνθης και ο προμηθευτής καταβάλλουν κάθε προσπάθεια για τη φιλική επίλυση κάθε διαφοράς σχετικής με τη σύμβαση που μπορεί να προκύψει μεταξύ τους σχετικά με την ερμηνεία ή την εκτέλεση ή την εφαρμογή της σύμβασης ή εξ’ αφορμής της, σύμφωνα με τους κανόνες της καλής πίστης και των χρηστών συναλλακτικών ηθών. Σε περίπτωση που δεν επιτευχθεί φιλική επίλυση της διαφοράς, αυτή διευθετείται βάσει της Ελληνικής νομοθεσίας και αρμόδια θα είναι τα κατά τόπους αρμόδια Δικαστήρια που εδρεύουν στην Ξάνθη.

8.3. Συμφωνείται ότι οποιαδήποτε τροποποίηση των όρων του παρόντος γίνεται μόνο έπειτα από γραπτή συμφωνία των συμβαλλομένων μερών.

Η παρούσα σύμβαση συντάχθηκε σε τρία (3) αντίγραφα, από τα οποία δύο (2) παρέμειναν στο Δήμο Ξάνθης και ένα (1) έλαβε ο προμηθευτής.

**Τα συμβαλλόμενα μέρη**

|  |  |
| --- | --- |
| **Για το Δήμο Ξάνθης**  **Ο Δήμαρχος**  **α/α**  **Εμμανουήλ Ι. Φανουράκης**  **Αντιδήμαρχος Ξάνθης** | **Για τον Προμηθευτή**    **………………………………..** |
|  |  |